1990R1186 — LV — 01.01.1995 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:

Oficiālais Vēstnesis No page date





Grozīta ar:









▼B

PADOMES REGULA (EEK) Nr. 1186/90

(1990. gada 7. maijs),

ar ko paplašina darbības jomu Kopienas skalai, kas paredzēta pieaugušu liellopu liemeņu klasificēšanai







EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu ( 1 ), ņemot vērā Eiropas Parlamenta atzinumu ( 2 ), ņemot vērā Ekonomikas un sociālo lietu komitejas atzinumu ( 3 ), tā kā Regula (EEK) Nr. 1208/81 ( 4 ) nosaka Kopienas skalu pieaugušu liellopu liemeņu klasificēšanai; tā kā šīs regulas 6. pants ierobežo klasifikācijas skalas piemērošanu tirgus cenu noteikšanā un intervences pasākumu piemērošanā; tā kā panākumi klasifikācijas skalas piemērošanā un gūtā pieredze rada iespēju apspriest tās paplašināšanu attiecībā uz visiem liemeņiem, ko laiž tirgū; tā kā šajā nolūkā būtu jāpieņem noteikumi par šo produktu klasifikāciju apstiprinātās lopkautuvēs, kas pašas var tos tirgot Kopienā saskaņā ar Padomes 1964. gada 26. jūnija Direktīvu 64/433/EEK par veselības problēmām, kas ietekmē Kopienas iekšējo tirdzniecību ar svaigu gaļu ( 5 ), kurā jaunākie grozījumi izdarīti ar Direktīvu 88/675/EEK ( 6 ); tā kā fiziskai vai juridiskai personai, kas veic kaušanu, vajadzētu būt informētai par kaušanai nogādāto dzīvnieku klasificēšanas rezultātu; tā kā šāda klasificēšana no vienas puses ļauj pamatot cenu un no otras puses uzlabot kvalitāti un produktu iedalījumu, IR PIEŅĒMUSI ŠO REGULU.







1. pants

1. No 1991. gada 1. janvāra saskaņā ar Direktīvas 64/433 EEK 8. pantu apstiprinātām dzīvnieku kautuvēm jāveic pasākumi, lai nodrošinātu, ka vēlākais līdz 1992. gada 1. janvārim visus liemeņus vai pusliemeņus no dzīvniekiem, kas nokauti dzīvnieku kautuvēs, kuras apstiprinātas saskaņā ar Direktīvas 64/433 EEK 8. pantu, un kas saskaņā ar šīs direktīvas 3. pantu ir apzīmogoti ar veselības marķējumu, klasificē un identificē saskaņā ar to Kopienas skalu pieaugušu liellopu liemeņu klasificēšanai, kura ieviesta ar Regulu (EEK) Nr. 1208/81.

▼A1

Somijā iepriekšējā daļā paredzētos pasākumus īsteno līdz 1996. gada 1. janvārim.

▼B

2. No dienas, kad ieviesa 1. punkta noteikumus, tādas klasificēšanas rezultātus, kuru veic saskaņā ar Regulas (EEK) Nr. 1208/81 4. pantu, rakstiski paziņo fiziskai vai juridiskai personai, kas veikusi kaušanu.

2. pants

Saskaņā ar Regulas (EEK) Nr. 805/68 ( 7 ), kurā jaunākie grozījumi izdarīti ar Regulu (EEK) Nr. 571/89 ( 8 ), 27. pantā noteikto procedūru, Komisija paredz pasākumus šīs regulas ieviešanai un jo īpaši tos pasākumus, kuri attiecas uz:

a) identifikācijas sistēmu, kas minēta 1. panta 1. punkta b) apakšpunktā;

b) jebkurām atkāpēm, — kas minētas Direktīvas 88/409/EEK ( 9 ) 5. pantā attiecībā uz kautuvēm, kuras vēlas samazināt ražošanu vietējam tirgum, — ko var piešķirt dalībvalstij, kura to pieprasa attiecībā uz dzīvnieku kautuvēm, kurās nokauj ļoti maz liellopu.

3. pants

Dalībvalstis veic visus pasākumus, kas vajadzīgi, lai nodrošinātu, ka šīs regulas noteikumus piemēro, un lai sodītu par jebkādiem to pārkāpumiem.

4. pants

Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.

To piemēro no 1991. gada 1. janvāra.

Šī regula uzliek saistības kopumā un tieši piemērojama visās dalībvalstīs.